Foto: Iqtisodiy jinoyatlarga qarshi kurashish departamenti matbuot xizmati Jizzax viloyatining Zafarobod tumanida 24 ta xonadon uchun 37 nafar fuqarodan pul undirgan MChJ rahbari aniqlandi. Bu haqda Bosh prokuratura huzuridagi Iqtisodiy jinoyatlarga qarshi kurashish departamenti matbuot xizmati xabar berdi. Ma’lum qilinishicha, o‘tkazilgan tergovga qadar tekshiruvda «I.C.» MChJ tomonidan «Bo‘ston» MFY hududida 4 qavatli 24 ta xonadondan iborat turar joy majmuasi qurilgan bo‘lsa-da, MChJ rahbari J.K. yana qo‘shimcha ravishda 13 ta xonadon uchun fuqarolarning jami 303,9 mln so‘mini firibgarlik yo‘li bilan qo‘lga kiritgani aniqlangan. Mazkur holat yuzasidan Jinoyat kodeksining 168-moddasi (firibgarlik) bilan jinoyat ishi qo‘zg‘atilib, tergov harakatlari o‘tkazilmoqda.